మందగమనంతో ముగిసిన స్టాక్‌ మార్కెట్లు
 
ముంబై, డిసెంబరు 21: బెంచ్‌మార్క్‌ స్టాక్‌ సూచీలు వరుసగా ఆరోరోజు ట్రేడింగ్‌లో కూడా అనిశ్చితినే ఎదు ర్కొన్నాయి. అంతర్జాతీయ ధోరణులు, దేశీయ ధోరణులు ఇందుకుఊతం ఇచ్చాయి. సెలవు మూడ్‌ కూడా ఇందుకు తోడవుతోంది. బిఎస్‌ఇ సెన్సెక్స్‌ 66 పాయింట్ల దిగువన 26,242 పాయింట్ల వద్ద స్థిరపడితే నిఫ్టీ 50సూచి 21పాయింట్ల దిగువన 8061వద్ద స్థిరపడింది. అమెరికా డాలర్‌ రూపా యి మారకం విలతువలపరంగా 14 ఏళ్ల గరిష్ట స్థాయికి చేరడం కూడా విదేశీ పెట్టుబడులు తరలిపోవడానికి కారణం అయింది. దేశీయ మార్కెట్లపరంగా సెన్సెక్స్‌లో ఎంఅండ్‌ఎం, ఎన్‌టిపిసి, ఐసిఐసిఐబ్యాంకు, లూపిన్‌, బజాజ్‌ ఆటో, వంటివి 1-2శాతం పెరిగాయి. ఇక నష్టాలపరంగాచూస్తే సన్‌ఫార్మా, ఐటిసి, టాటా మోటార్స్‌, టిసిఎస్‌, ఎల్‌అండ్‌టి సంస్థలు 1-2 శాతం దిగజారాయి. సన్‌ఫార్మా ఇండస్ట్రీస్‌ రెండుశాతం దిగజారి 615కు చేరింది. రిల యన్స్‌ కమ్యూనికేషన్స్‌ ఆర్‌కామ్‌ ఏడుశాతం గరిష్టంగా పెరిగింది. కంపెనీ బ్రూక్‌ఫీల్డ్‌ ఇన్‌ఫ్రాకు టవర్‌ బిజినెస్‌ విక్రయించడమే ఇందుకుకీలకం.
ఇక కాఫీడే ఎంటర్‌ప్రైజెస్‌, జూబిలియంట్‌ ఫుడ్‌వర్క్స్‌, జస్ట్‌డయల్‌, నెట్‌వర్క్‌18 మీడియా అండ్‌ ఇన్వెస్ట్‌ మెంట్స్‌వంటివి 52వారాల కనిష్టస్థాయిని నమోదు చేశాయి. పెద్దనోట్ల రద్దు తర్వాత నాలుగు కంపెనీల షేర్లు 8 నుంచి 15శాతానికి దిగజారాయి. జూబిలి యంట్‌ ఫుడ్‌ ఇండస్ట్రీస్‌ ఆరుశాతం బిఎస్‌ఇలో పెరిగాయి. నాలుగుశాతం ఈక్విటీ చేతులు మారాయి. గంపగుత్త కొనుగోళ్లలో లావాదేవీలు పెరిగాయి. లిండే ఇండియా కూడా ఏడుశాతం బిఎస్‌ఇలో పెరిగింది. సాస్కెన్‌ కమ్యూనికేషన్‌ టెక్నాలజీస్‌ 52 వారాల గరిష్టస్థాయికి చేరి రూ.448వద్ద నిలిచింది. 8.5శాతం బిఎస్‌ఇలో ఇంట్రాడేలోపెరిగాయి.
రికార్డు వ్యవధిలో బోర్డు సమావేశం నిర్వహించి శుక్రవారం షేర్ల బైబాక్‌ను నిర్ణయించనున్నట్లు ప్రకటించడమే ఇందుకు కీలకం. క్రిస్మస్‌ ముందు మార్కెట్‌ వాతా వరణం మొత్తం మందగించినట్లుగా ఆసియా, యూరోప్‌ మార్కెట్లలో కనిపించింది. నిక్కీ చివరినిమిషంలో 0.2వాతం పెరి గింది. ఇక ఆస్ట్రేలియా ప్రధాన సూచీ 17 నెలల గరిష్టస్థాయికి చేరింది. వాల్‌ స్ట్రీట్‌ షేర్లు పెరగడమే ఇందుకుకీలకం. ఎన్‌ఎస్‌ఇలో ప్రధానంగా ఎఫ్‌ఎంసిజి, ఐటి, ఫార్మారంగాలు 1-0.7శాతం నష్టపోగా రియాల్టీ 1శాతం, మెటల్‌ 0.5శాతం పురోగమించాయి. బ్లూచిప్స్‌ లో ఇన్‌ఫ్రాటెల్‌ సన్‌ఫార్మా, ఐటిసి, ఐడియా, అంబూజాసిమెంట్‌, జిహెచ్‌సి ఎల్‌టెక్‌, హీరోమోటో, యాక్సిస్‌ బ్యాం కు, అరబిందో కంపెనీలు 2.7నుంచి 1.3శాతం మధ్య పతనంఅయ్యాయి. అల్ట్రాటెక్‌ లూపిన్‌ ఎన్‌టిపిసి మారుతి ఇండస్‌ ఇండ్‌, హిందా ల్కో, ఒఎన్‌జిసి, బ్యాంక్‌ఆఫ్‌ బరోడా, పవర్‌గ్రిడ్‌లు 1.2నుంచి 0.7శాతం మధ్య స్వల్పంగా పెరిగాయి.